### 6.      Orientering vedrørende afstribning med videre på [adresse]

**Åbent**

Sagsnr.: 326-2017-13577       J.nr.: 05.00.00           Dokumentnr.:
326-2017-235466

**Sagstype**

Orientering.

**Resume og sagens baggrund**

Den 30. marts 2017 drøftede Teknik- og Miljøudvalget et forslag
til udformning af [adresse] som en 2-1-vej. Udvalget valgte, at
trafiksikkerhedsmidlerne i stedet skulle gå til en mere tydelig opstribning.
Efterfølgende er en ny opstribningsplan godkendt af politiet og opstribningen
er udført. Teknik og Miljøudvalget har ved mødet den 10. august 2017 bedt om en
beskrivelse af processen vedrørende opstribning på [adresse] og [adresse]
Havneplads.

**Indstillinger**

Chefen for Vej- Ejendom og Affald indstiller, at
orienteringen tages til efterretning.

**Behandling**

Teknik og Miljøudvalget.

**Sagsfremstilling**

Der blev i 2016 prioriteret et beløb på 90.000 kr. til
trafiksikkerhedsmæssige forbedringer på [adresse]. Administrationen
stillede derfor i marts 2017 forslag om, at trafiksikkerhedsprojekt og
samspillet omkring de ændrede forhold ved havneparken kunne løses ved udformning
af [adresse] som en 2-1-vej. Udvalget valgte i den forbindelse, at
trafiksikkerhedsmidlerne i stedet skulle gå til en mere tydelig opstribning.

Baggrunden for 2-1-vejen blev i forbindelse med forslaget
anført med tre forhold:

· En oplevelse af en del kollisionsuheld mellem bilister og
cykelister

(Det skal bemærkes, at uheldene
på strækningen ikke er stedfæstede, og det er derfor usikkert, om der reelt er
registrerede uheld.)

· En oplevelse af, at strækningen er utryg og svært overskuelig

(Der er meget aktivitet,
krydsende færdsel, dårlige oversigtsforhold ved udbakkende biler over fortov og
cykelsti, afsætning ved sundhedshuset i 2. parket, for høj fart med mere)

· Ønske om bedre kontakt mellem by og havnepark

(projektet kunne give fortov i
sydside, mere sikker krydsning af vej og hjælpe til at løse p-plads-problematik
i området)

*Opmærksomhed på parkeringsforhold*

I perioden marts-maj 2017 har der været opmærksomhed omkring
manglende parkeringsmuligheder i området. Efter møder mellem grundejere og
aktører i området og den politiske styregruppe for den bynære havnepark er
resultatet blevet et forslag, hvor "udbakningsparkeringspladserne"
beholdes på baggrund af ønsker fra områdets brugere, og hvor der søges etableret
flere parkeringspladser i området.

*Ny plan for afstribning godkendt af politiet*

Efter Teknik- og Miljøudvalgsmødet i marts er det drøftet
med politiet, hvordan fordelene med flere parkeringspladser og fortovsareal i
sydsiden kunne etableres uden at lave en 2-1-vej. Politiet godkendte et projekt
med gennemgående cykelbaner i begge sider, gangareal på sydsiden ud for
havneparken samt markering af parkeringsbåse i nordsiden, hvor oversigtsforholdene
tillader det. For at dæmpe den høje fart, bruges fem parkeringspladser ud for
blomsterbutikken til indsnævring af vejen til ét spor. Desuden skulle
skiltningen i området oprettes, både på grund af de nye forhold og en del
gammel ukorrekt skiltning.

*Udførelse og tilretninger*

Da mange faktorer blev ændret samtidigt og
opstregningsfirmaet fik lavet et par fejl (blandt andet fuldt optrukken stribe
langs sundhedshusets parkering), er projektet tilrettet efter praktisk
afprøvning i samarbejde med politiet. Politiet vurderer nu, at afmærkningen i
praksis er tilstrækkelig, blot der køres efter forholdene.

*Afslutning af afstribning mod vest*

Sydsiden af vejen vest for [adresse] er i første omgang ikke
blevet afstribet. Der er forskellige muligheder i spil for at tage hensyn til
både cykler, parkeringspladser, fartdæmpning og eventuelt en promenade i
sydsiden.

**Økonomiske konsekvenser**

Ingen økonomiske konsekvenser.

**Bilag**

|  |  |
| --- | --- |
| Bilag 1 - [adresse] 326-2017-236768 |